แรงเทขายหุ้น “โรงกลั่น” ฉุด SET ดิ่งต่อหลุด 1,550 จุด
แรงเทขายหุ้น “โรงกลั่น” ฉุด SET ดิ่งต่อหลุด 1,550 จุด หลังรัฐออกมาตรการเยียวยาด้านพลังงานที่ให้ส่งค่าการกลั่นส่วนเกินเข้ากองทุนน้ำมัน ระยะเวลา 3 เดือน ให้แนวต้าน 1,570 จุด แนวรับ 1,540 จุด
แรงเทขายหุ้น “โรงกลั่น” ฉุด SET ดิ่งต่อหลุด 1,550 จุด หลังรัฐออกมาตรการเยียวยาด้านพลังงานที่ให้ส่งค่าการกลั่นส่วนเกินเข้ากองทุนน้ำมัน ระยะเวลา 3 เดือน ให้แนวต้าน 1,570 จุด แนวรับ 1,540 จุด
17 มิ.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:19 น. อยู่ที่ 1,547.35 จุด ลดลง 13.75 จุด หรือ 0.88% สูงสุดที่ 1,559.68 จุด ต่ำสุดที่ 1,544.26 จุด มูลค่าการซื้อขาย 2.04 หมื่นล้านบาท
นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งลงตามทิศทางตลาดหุ้นอื่นในภูมิภาคเอเชียที่ส่วนใหญ่ปรับตัวลง โดยที่ตลาดมีความกังวลเกี่ยวกับการชะลอตัวของเศรษฐกิจในระยะต่อไปมากขึ้น หลังจากเงินเฟ้อยังคงสูงต่อเนื่อง ทำให้ธนาคารกลางต่างๆต้องเร่งปรับขึ้นอัตราดอกเบี้ยเพื่อควบคุมเงินเฟ้อ และส่งผลกระทบต่อเศรษฐกิจ
ขณะเดียวกันยังมีปัจจัยที่กดดันกลุ่มโรงกลั่น หลังจากเมื่อวานนี้ที่ประชุมมาตรการเยียวยาด้านพลังงานออกมาให้โรงกลั่นนำส่งกำไรส่วนเกินจากค่าการกลั่นเข้ากองทุนน้ำมัน เป็นระยะเวลา 3 เดือน ทำให้มีแรงขายออกมา โดยเฉพาะแรงขายจากนักลงทุนต่างชาติที่เข้ามาซื้อหุ้นในกลุ่มโรงกลั่นมากในช่วงที่ผ่านมา และเป็นปัจจัยกดดันดัชนี ให้แนวต้าน 1,570 จุด แนวรับ 1,540 จุด